laion/Wikipedia-Exotic huggingface dataset:
1995. aasta Kuldgloobuse auhinnad

1995. aasta Kuldgloobuse auhinnad olid 52. Kuldgloobuse auhinnad, mis jagati välja 21. jaanuaril 1995. Cecil B. DeMille'i nimeline elutööauhind anti Sophia Lorenile. Parim draamafilm: "Forrest Gump" Parim draamafilmi naisnäitleja: Jessica Lange – "Blue Sky" Parim draamafilmi meesnäitleja: Tom Hanks – "Forrest Gump" Parim muusika- või komöödiafilm: "Lõvikuningas" (The Lion King) Parim muusika- või komöödiafilmi naisnäitleja: Jamie Lee Curtis – "Ausad valed" (True Lies) Parim muusika- või komöödiafilmi meesnäitleja: Hugh Grant – "Neli pulma ja matus" (Four Weddings and a Funeral) Parim naiskõrvalosatäitja: Dianne Wiest – "Bullets Over Broadway" Parim meeskõrvalosatäitja: Martin Landau – "Ed Wood" Parim võõrkeelne film: "Farinelli", Belgia, Itaalia, Prantsusmaa Parim lavastaja: Robert Zemeckis – "Forrest Gump" Parim stsenaarium: Quentin Tarantino – "Pulp Fiction" Parim muusika: Hans Zimmer – "Lõvikuningas" Parim laul: "Can You Feel the Love Tonight" filmist "Lõvikuningas" Parim draamasari "Salatoimikud" (The X-Files) Parim draamasarja naisnäitleja: Claire Danes – "My So-Called Life" Parim draamasarja meesnäitleja: Dennis Franz – "NYPD Blue" Parim muusika- või komöödiasari: "Hull sinu järele" (Mad About You) Parim muusika- või komöödiasarja naisnäitleja: Helen Hunt – "Hull sinu järele" Parim muusika- või komöödiasarja meesnäitleja: Tim Allen – "Kodu korda" (Home Improvement) Parim lühisari või telefilm: "The Burning Season" Parim lühisarja või telefilmi naisnäitleja: Joanne Woodward – "Breathing Lessons" Parim lühisarja või telefilmi meesnäitleja: Raúl Juliá – "The Burning Season" Parim telefilmi, tele- või lühisarja naiskõrvalosatäitja: Miranda Richardson – "Fatherland" Parim telefilmi, tele- või lühisarja meeskõrvalosatäitja: Edward James Olmos – "The Burning Season"
Ratsaponi

Ratsaponi on lastele ratsutamiseks mõeldud dresseeritud poni.
Aare Laas

Aare Laas (16. august 1954 – 18. veebruar 2011) oli eesti jalgpallitreener. Laas mängis nooruses jäähokit ja jalgpalli. Ta töötas ligi 20 aastat treenerina nii Tartu Lastestaadioni, Tartu Jalgpallikooli kui ka Tartu JK Tammeka juures. "Lahkus Tartu noortetreener Aare Laas" soccernet.ee, 23. veebruar 2011
Rataskaev

Rataskaev on Tallinna vanalinnas, Rataskaevu tänava ja Dunkri tänava ristmikul asuv muinsusmälestis. Toompea kõrgendiku kagukülje ja Tallinna linna territooriumi vahel asuvat salvkaevu on esmamainitud 30. aprillil 1375 Tallinna pärusraamatus. Kaevu nimetati sel ajal Sternsodi kaevuks, nimi Sternsodi tulenes alamsaksakeelsest sõnast stern – 'kalk', kuna kaevu vesi oli lubjarikas ja väga kalk. Nimi "Rataskaev" (saksa keeles Raderbrunner) pandi kaevule hiljem, vee tõstmiseks kasutatud seadeldise järgi. Kaevuvee halva kvaliteedi tõttu loobuti kaevu kasutamisest 19. sajandi keskpaiku. Kaev jäi hooletusse ja kandis kuni kinniajamiseni ka rahvapärast nime "Kassikaev" (saksa keeles Katzenbrunner). Rahvapärimuse kohaselt elanud Rataskaevu sügavuses näkk, kellele oli vaja igal aastal tuua ohver, et näkk linna üle ei ujutaks. Sellepärast olnud linnaelanikel tavaks heita ohvriks kaevu lõpnud loomi, eriti kasse. Raekoja platsi kaev Karjaallikas Harju värava kõrval asunud Harju värava vesiveski paistiik Kaarli puiestee Harjumäe poolsel serval asunud "Arestantide kaev" Toompea Suure linnuse elanike joogiveekaev Kohtu tänav 8 kinnistul Gustav Jakobson, Aleksander Kivi, Heldur Lond, Ain Soik. Tallinna vesi ja sajandid. Kirjastus "Eesti Raamat", Tallinn 1967, lk 7. Gustav Jakobson, Aleksander Kivi, Heldur Lond, Ain Soik. Tallinna vesi ja sajandid. Kust sai vett keskaegne Tallinn. Kirjastus "Eesti Raamat", Tallinn 1967.
Korvpalli Meistriliiga 2010/2011

Korvpalli Meistriliiga 2010/2011 hooaeg oli Eesti kõrgeima korvpalliliiga 87. hooaeg. Sel hooajal asusid meistritiitlit jahtima 9 klubi. Põhiturniiri lõppedes pääsesid neist kuus edasi väljalangemismängudele, nendest kaks parimat said kohe pääsme poolfinaali. Põhiturniiril viimaseks jäänud meeskond pidi mängima Meistriliigas püsimiseks esiliiga võitjaga nn testturniiri. Neljandat korda tuli meistriks BC Kalev Cramo, kes alistas nelja võiduni peetud finaalseerias TÜ/Rocki 4:0. Väljalangemismängudele pääses põhiturniiri kuus paremat meeskonda. Esimesed kaks meeskonda pääsesid otse poolfinaalidesse. Veerandfinaalides läksid omavahel kokku põhiturniiri kolmas ja kuues meeskond ning neljas ja viies meeskond. Edasipääsuks oli vaja koguda kolm võitu (maksimaalselt 5 mängu). BC Rakvere Tarvas v Valga CKE/Inkasso Valga CKE/Inkasso v BC Rakvere Tarvas BC Rakvere Tarvas v Valga CKE/Inkasso Valga CKE/Inkasso v BC Rakvere Tarvas TTÜ/Kalev v Piimameister Otto/Rapla Piimameister Otto/Rapla v TTÜ/Kalev TTÜ/Kalev v Piimameister Otto/Rapla Piimameister Otto/Rapla v TTÜ/Kalev Poolfinaalides läksid vastamisi põhiturniiri võitja ja põhiturniiril neljanda ja viienda koha saanud meeskondade vahel peetud veerandfinaali võitja ning põhiturniiril teise koha saanud meeskond ja põhiturniiril kolmanda ja kuuenda koha saanud meeskondade vahel peetud veerandfinaali võitja. Edasipääsuks oli vaja koguda kolm võitu (maksimaalselt 5 mängu). BC Kalev/Cramo v BC Rakvere Tarvas BC Rakvere Tarvas v BC Kalev/Cramo BC Kalev/Cramo v BC Rakvere Tarvas TÜ/Rock v TTÜ/Kalev TTÜ/Kalev v TÜ/Rock TÜ/Rock v TTÜ/Kalev Kolmanda koha ehk pronksi mängudest võtsid osa meeskonnad, kes kaotasid poolfinaalides. Kodusaali õigus oli meeskonnal, kes asetses põhiturniiri lõppedes paremal kohal. Pronksmedali saamiseks oli vaja teenida 2 võitu. BC Rakvere Tarvas v TTÜ/Kalev TTÜ/Kalev v BC Rakvere Tarvas TTÜ/Kalev v BC Rakvere Tarvas Finaalmängudes osalesid poolfinaalide võitjad. Kodusaali eelise teenis põhiturniiril parema koha saanud meeskond. Meistriks tulemiseks saavutamiseks oli vaja teenida 4 võitu. BC Kalev/Cramo v TÜ/Rock BC Kalev/Cramo v TÜ/Rock TÜ/Rock v BC Kalev/Cramo TÜ/Rock v BC Kalev/Cramo "Põhiturniiri tabel".
Jan Heřmánek

Jan Heřmánek (28. mai 1907 Dolní Lhota, Načeradeci vald, Benešovi ringkond, Kesk-Tšehhi maakond – 13. mai 1978 Praha) oli Tšehhoslovakkia poksija, rahvuselt tšehh. Heřmánek sai keskkaalus (kuni 160 naela ehk 72,6 kg) 1928. aasta Amsterdami olümpiamängude poksivõistlustel hõbemedali, kaotades finaalis kuldmedali- ja olümpiavõitjale Piero Toscanile (Itaalia). 9. suveolümpiamängude poksivõistlus. Amsterdam 1928. Tulemused inglise keeles Jan Heřmánek veebisaidil Olympedia (inglise)
Rudolf Kraj

Rudolf Kraj (sündinud 5. detsembril 1977 Mělníkis Mělníki ringkonnas Kesk-Tšehhi maakonnas) on Tšehhi endine poksija. Kraj sai poolraskekaalus (kuni 81 kg) 2000. aasta Sydney olümpiamängude poksivõistlustel hõbemedali, kaotades finaalis kuldmedali- ja olümpiavõitjale Aleksandr Lebzjakile (Venemaa). Kraj sai poolraskekaalus (kuni 81 kg) 12. maailmameistrivõistlustel (Bangkok, 2003) pronksmedali, kaotades poolfinaalis hilisemale kuldmedalivõitjale ja maailmameistrile Jevgeni Makarenkole (Venemaa). Kraj osales poolraskekaalus (kuni 81 kg) 34. Euroopa meistrivõistlustel (Perm, 2002) ja 35. Euroopa meistrivõistlustel (Pula, 2004), kuid kaotas mõlemal korral oma kohtumise 1. ringis ja jäi edasisest medaliheitlusest välja. Kraj poksis märtsist 2005 kuni oktoobrini 2008 elukutselisena. Ta pidas kokku 15 kohtumist, millest võitis 14 (neist 10 nokaudiga) kohtumist ja kaotas 1 kohtumise. 27. suveolümpiamängude poksivõistlus. Sydney 2000. Tulemused inglise keeles 12. maailmameistrivõistlused poksis. Bangkok 2003. Tulemused inglise keeles 34. Euroopa meistrivõistlused poksis. Perm 2002. Tulemused inglise keeles 35. Euroopa meistrivõistlused poksis. Pula 2004. Tulemused inglise keeles Rudolf Kraj veebisaidil Olympedia (inglise) Rudolf Kraj veebisaidil BoxRec (inglise)
Pearu Paulus

Pearu Paulus (sündinud 3. novembril 1967) on eesti laulja ja helilooja. Ta sai tuntuks konkursi "Kaks takti ette" kaudu. Ta on elanud ja õppinud Keila linnas, kus alustas esinemisi juba kooliajal. Muusik on ka tema vanem vend Aivar. Koos esineti viimati 26. mail 2018 kontserdil "Tähed Keilast vol.2". 1992. aastast kuulub Pearu Paulus koos Ilmar Laisaare ja Alar Kotkasega ansamblisse 2 Quick Start. 1994. aastal Eurovisiooni lauluvõistluse Eesti eelvoorus oli Hedvig Hansoni ja Pearu Pauluse laul "Kallim kullast" 10 parima laulu hulgas, ja kuigi laul ei võitnud, valiti see publiku lemmikuks. Pearu Paulus on mitme Eestit Eurovisiooni lauluvõistlusel esindanud laulu meloodia kaasautor. 2000. aastal Stockholmis esitas Eda-Ines Etti laulu "Once in a Lifetime", mille sõnade autor on Jana Hallas ning meloodia autorid Pearu Paulus, Ilmar Laisaar ja Alar Kotkas. 2002. aastal Tallinnas esitas Anna Sahlene laulu "Runaway", mille meloodia autor oli Pearu Paulus koos Ilmar Laisaare ja Alar Kotkaga. 2006. aastal võitis Eesti eurolaulu konkursi Pearu Pauluse, Alar Kotkase, Ilmar Laisaare ja Jana Hallase laul "Through My Window", mille esitas Rootsi laulja Sandra Oxenryd ja mis esindas Eestit Eurovisiooni lauluvõistlusel. 2007. aastal saate "Eesti otsib superstaari" esimese hooaja võitnud Birgit Õigemeele esimese singli "Kas tead, mida tähendab..." autorid on Jana Hallas, Pearu Paulus, Ilmar Laisaar ja Alar Kotkas. Nad on ka singlite "365 Days" ja "Ise" autorid. 2008. ja 2010. aastal osales ta telesaates "Laulud tähtedega". Pauluse laulupartneriteks olid vastavalt Ingrid Tähismaa ja Kirsti Timmer. 2012. aastal osales ta telesaates "Tähed jääl", kus tema tantsupartneriks oli Emili Arm. Paulus on osalenud ka telesaadetes "Laula mu laulu," "Eesti otsib lemmiklaulu" jt. Alates 2012. aastast kuulub ta Kaitseliitu. Ta on kandideerinud Reformierakonna nimekirjas Viimsi vallavolikokku. Ta harrastab võitluskunste Ameerika merejalaväelaste treeningukava järgi ja mängib tennist. Üllas samm: Pearu Paulus astus Kaitseliitu, Delfi Publik, 29. oktoober 2012 "Arhiivikoopia". Originaali arhiivikoopia seisuga 20. august 2017. Vaadatud 20. augustil 2017.{{netiviide}}: CS1 hooldus: arhiivikoopia kasutusel pealkirjana (link) Laas, Betty (27. märts 2023). "Pearu Paulus avaldab, miks 2 Quick Starti Spotifyst kuulata ei saa: raha, mis sealt saadakse on suhteliselt naeruväärne". Kroonika. Vaadatud 27. märtsil 2023.
Kurt Schirra

Kurt Schirra (15. september 1931 – 17. mai 1983) oli Saarimaa poksija. Schirra osales sulgkaalus (kuni 57 kg) 1952. aasta Helsingi olümpiamängude poksivõistlustel, kuid kaotas 1. ringis ja jäi edasisest medaliheitlusest välja. Schirra osales kergekaalus (kuni 60 kg) 11. Euroopa meistrivõistlustel (Lääne-Berliin, 1955), kuid kaotas 2. ringis hilisemale hõbemedalivõitjale Darweesh Mustafale (Egiptus) ja jäi edasisest medaliheitlusest välja. 15. suveolümpiamängude poksivõistlus. Helsingi 1952. Tulemused inglise keeles 11. Euroopa meistrivõistlused poksis. Lääne-Berliin 1955. Tulemused inglise keeles
Eurostar

Eurostar on Suurbritannia ja Põhja-Iiri Ühendkuningriigi pealinna Londonit Prantsusmaa pealinna Pariisiga ja Flandria piirkonna pealinna Brüsseliga ühendav kiirrongiteenus, mis pandi tööle 1995. aastal. Kõik Eurostari rongid läbivad Inglismaad ja Prantsusmaad ühendava Eurotunneli, mis avati 6. mail 1994. Alates 2010. aasta 1. septembrist haldab teenust emaettevõte Eurostar International Limited, enne seda opereerisid teenust ühiselt Belgia, Prantsusmaa ja Ühendkuningriigi raudtee-ettevõtted. 3. märtsil 2015 teatas Suurbritannia valitsus, et müüb oma 40-protsendilise osaluse ettevõttes Eurostar International Ltd. 75,1 miljoni Suurbritannia naelsterlingi eest Briti-Kanada konsortsiumile Patina Rail.
Sügavus

Sügavus on mingi objekti põhja kaugus selle pealispinnast; enamasti mõõdetakse sügavust mingis konkreetses punktis. Teatud mõttes on sügavus kõrguse vastand: kui kõrgust mõõdetakse nulltasandist ülespoole, siis sügavust allapoole. Mõnes kontekstis võivad sügavus ja kõrgus olla ka sünonüümid: vaadi sügavus on sama mis vaadi kõrgus. Geograafias on oluline veekogude sügavus: veekogu iseloomustavad näiteks selle suurim sügavus ja keskmine sügavus, sama sügavusega punkte veekogu põhjas ühendab aga mõtteline samasügavusjoon. Matemaatikas ja tehnikas käsitletakse sügavust sageli ühe mõõtmena koos pikkuse ja laiusega või neile vastandatult. Visuaalset võimet tajuda maailma kolmemõõtmelisena nimetatakse sügavustajuks. Mõnes kontekstis räägitakse sügavusest ka kujundlikult, näiteks kui arvutigraafikas peetakse silmas värvi sügavust või finantsturgude analüüsis turusügavust. Kommutatiivses ja homoloogilises algebras on sügavus ringide ja moodulite tähtis invariant.
Viktor Korrovits

Viktor Korrovits (sündinud 16. septembril 1945 Tartus) on Eesti füüsik, terminoloog ja endine poliitik. Ta lõpetas aastal 1969 Moskva Riikliku Ülikooli. Aastal 1975 kaitses ta füüsika-matemaatika kandidaadi väitekirja. Kuulus Põhiseaduse Assambleesse. http://www.vvk.ee/varasemad/k99/kandidaadid/786.html
Tirtsulised

Tirtsulised ehk lühitundlalised (Caelifera ehk Brachycera) on sihktiivaliste seltsi kuuluvate putukate alamselts. See on rühm, mida rahvapäraselt kutsutakse rohutirtsudeks. Sellesse alamseltsi kuulub kaks sugukonda: sirtslased (Tetrigidae) tirtslased (Acrididae) ritsikalised Eesti sihktiivaliste nimestik
Rohutirts (perekond)

Rohutirts (Chorthippus) on tirtslaste sugukonda kuuluv sihktiivaliste putukate perekond. Rahvapäraselt kutsutakse rohutirtsudeks aga enamasti kõiki tirtsulisi. Chorthippus apricarius – pruun rohutirts Chorthippus pullus – punajalg-rohutirts Chorthippus brunneus – kahevärviline rohutirts Chorthippus biguttulus – harilik rohutirts Chorthippus mollis – väike rohutirts Chorthippus montanus – soo-rohutirts Chorthippus longicornis – lühitiib-rohutirts Chorthippus dorsatus – niidu-rohutirts Chorthippus albomarginatus – sale rohutirts Eesti sihktiivaliste süstemaatiline nimestik
Konstantin Simonov (jõelaev)

Konstantin Simonov (vene keeles Константин Симонов) on nelja tekiga Dmitri Furmanov-klassi (projekt 302) Venemaa jõereisilaev, mis on ehitatud Saksamaal Boizenburgis VEB Elbewerften Boizenburg/Roßlau laevatehases 1984. aastal. Laeva saksa tüübinimetus on BiFa 129M, Binnenfahrgastschiff 129 m, moderniseeritud. Laev sai nime nõukogude kirjaniku Konstantin Simonovi auks. Kiil pandi laevale tehasenumbriga 382 VEB Elbewerft Boizenburg/Roßlau laevatehases ning laev anti Nižni Novgorodis asuvale Volga Laevakompaniile (VORPile) üle 1984. aastal. Volga Laevakompanii ja hiljem selle tütarettevõte Vodohod (vene keeles ВодоходЪ) kasutab praeguseni Konstantin Simonovit Neeva ja Volga jõgedel. 2014 teeb jõereisilaev kruiise välismaa-vene segarühmade jaoks: seitse ööpäeva Moskvast Peterburi ja kuus ööpäeva Moskvasse tagasi. Laeva kapten (seisuga 2014) on Aleksandr Kazakov. Jõereisilaevade loend RRR, Alus 160223 (vene keeles) Viitamistõrge: Vigane <ref>-silt; nime "RRR" on määratud mitu korda erineva sisuga. Projekt 302, Водоизмещение и осадка (displacement) (vene keeles) Константин Симонов, registri andmed (vene keeles) Sõiduplaan 2014 (vene keeles) Jõelaev Konstantin Simonov, projekt 302 (vene keeles) Projekt 302: Joonised lk. 1 - 3, tehnilised andmed lk. 4 - 10, nimekiri ja pildid lk. 11 - 16 ja Vladimir Võsotski ümberehitamine lk. 17 (PDF, laevainseneri Jevgeni L. Smirnovi raamatukogu) (vene keeles)
Omer Beriziky

Jean Omer Beriziky (sündinud 9. septembril 1950 Vohemaris) on Madagaskari poliitik ja diplomaat. Ta oli 2. novembrist 2011 kuni 11. aprillini 2014 Madagaskari peaminister. Ta on hariduselt ajaloolane ning on töötanud õppejõuna Toamasina Ülikoolis. Aastatel 1995–2006 oli ta Madagaskari suursaadik Belgias ja Euroopa Liidu juures. Ta kuulub parteisse Leader Fanilo. ""Omer Beriziky, le Premier Ministre de consensus de la Transition"". Originaali arhiivikoopia seisuga 31. oktoober 2011. Vaadatud 4. novembril 2011. "New Madagascar prime minister takes office"
Vohemar

Vohemar on linn Madagaskari põhjaosas Sava piirkonnas Vohemari ringkonnas. Linna geograafilised koordinaadid on 13° 21′ S, 50° 0′ E. 2001. aastal elas linnas umbes 15 200 inimest. Vohemaris on sadam ja lennujaam. http://www.ilo.cornell.edu/ilo/data.html The Commune Census  Vohemar – pildid, videod ja helifailid Wikimedia Commonsis
Stephenson King

Stephenson Toby King (sündinud 13. novembril 1958 Castriesis) on Saint Lucia poliitik, 9. septembrist 2007 30. novembrini 2011 Saint Lucia peaminister. Ta on Ühinenud Töölispartei esimees. 1980. ja 1990. aastatel oli ta mitmes ministriametis. Pärast peaminister John Comptoni haigestumist sai Kingist mais 2007 peaministri kohusetäitja. King on ühtlasi rahandus- ja majandusminister. St Lucia - Head of Government The Cabinet of Ministers
Denzil Douglas

Denzil Llewellyn Douglas (sündinud 14. jaanuaril 1953 Saint Paul Capisterre'is) on Saint Kittsi ja Nevise poliitik, kes oli 6. juulist 1995 kuni 18. veebruarini 2015 Saint Kittsi ja Nevise peaminister. Ta on alates 1989. aastast Saint Kittsi ja Nevise Tööpartei esimees. Denzil Douglas õppis Lääne-India ülikoolis arstiteadust ning avas seejärel 1986. aastal arstipraksise. 1989. aastal valiti Douglas parlamenti ja temast sai opositsiooniliider. Pärast tööpartei valimisvõitu 1995. aastal sai temast peaminister. Ta jätkas ametis ka pärast 2000., 2004. ja 2010. aasta parlamendivalimisi. Kuni 2000. aastani oli Douglas ka välisminister. 16. veebruaril 2015 toimunud parlamendivalimiste järel, mille Tööpartei kaotas, moodustas uue valitsuse erakonna Team Unity esimees Timothy Harris. Prime Minister of St. Kitts and Nevis
Saint Paul Capisterre

Saint Paul Capisterre on asula Saint Kittsil ja Nevisel Saint Kittsi saare loodeosas. Asula geograafilised koordinaadid on 17° 23′ 55″ N, 62° 49′ 26″ E. Aastal 2010 elas asulas World Gazetteeri arvutuse järgi 1339 inimest. Piirkonna suurim tööandja on olnud suhkrutööstus. "World Gazetteer". Originaali arhiivikoopia seisuga 10. veebruar 2013. Vaadatud 4. novembril 2011.
Paul Ingermann

Paul Ingermann (7. november 1880 Vooru, Tisleri küla, Tarvastu kihelkond, Viljandimaa – 2. september 1946 Viljandimaa) oli Eesti poliitik ja Tartu Majaomanikkude Panga nõukogu esimees. Ingermann tegutses ka Tartu Eesti Käsitööliste Abiandmise Seltsi joonistuskursuste nõukogus. Tema tütar Leida Kangilaski (sündinud Ingermann; 1911–1981) oli abielus Ott Kangilaskiga. Paul Ingermann 50-aastane., Postimees, nr. 49, 20 veebruar 1930
Planetaarium

Planetaarium on etendusasutus, kus korraldatakse peamiselt harivaid ja meelelahutuslikke etendusi astronoomia ja tähistaeva teemal või õpetatakse astronoomilist navigatsiooni. Enamiku planetaariumide põhielement on suur kuplikujuline ekraan, millele projitseeritakse tähed, planeedid ja muud taevakehad, näitamaks "taeva liikumist". Selleks kasutatakse tervet rida tehnoloogiaid, näiteks täppistehnilisi "tähekerasid", milles on kombineeritud optiline ja elektromehaaniline tehnoloogia, slaidiprojektoreid, video- ja sfäärilisi projektoreid ning lasereid. Kõigi nende eesmärk on tavapäraselt luua taeva näiva liikumise täpne kujutis. Tavaliselt saab projektsioonisüsteeme panna näitama taevapilti suvalisel ajahetkel minevikus, olevikus või tulevikus ning sageli ka igalt Maa laiuskraadilt. Moodsa virtuaalreaalsuse tehnikaga on võimalik kujutada ka liikumist maailmaruumis, demonstreerides, et maailmaruumil on ka sügavus, ning aidates vaatajail ületada muistset arusaama, et tähed asuvad meist ühekaugusel, meid ümbritseval pöörleval taevaskeral. Suuruselt varieeruvad planetaariumid 20-meetrise kupliga ning 430 inimest mahutavast Haydeni planetaariumist kolmemeetriste täispuhutavate kupliteni, kus lapsed põrandal istuvad. Säherdusi teisaldatavaid planetaariumeid kasutatakse sageli haridusprogrammides väljaspool püsivaid muuseume ja teaduskeskusi. Planetaariumiks nimetatakse vahel ka muid Päikesesüsteemi kujutavaid seadmeid, näiteks arvutisimulatsioone. Planetaariumitarkvaraks kutsutakse programme, mis näitavad kahemõõtmelisel arvutiekraanil taeva kolmemõõtmelist kujutist. Planetaariumi giidi nimetatakse planetaristiks. Eestis alustasid planetaristide koolitamist 2011. aasta sügisel koostöös Tartu Ülikooli ajaloo muuseumi tähetorn ning teaduskeskus Ahhaa. Väidetavalt oli juba Archimedesel algeline planetaariumiseade, mis ennustas Päikese, Kuu ja planeetide liikumist. Antikythera mehhanism on tõend, et antiikajal niisuguseid mehhanisme tõepoolest ehitati. Giovanni Campano (1220–1296) kirjeldas oma teoses "Theorica Planetarum" planetaariumi ning õpetas ka seda ehitama. Nõukogude ajal tuldi usuvastase võitluse raames korduvalt välja ettepanekutega muuta planetaariumideks kirikuid. Aleksander Nevski katedraal Tallinnas jäi küll Aleksius II protesti mõjul planetaariumiks ümber ehitamata, kuid Riia Kristuse Sündimise katedraaliga sai see plaan 1963. aastal teoks. Maailma põhjapoolseim planetaarium paikneb Norras Tromsøs. Eestis on kaks planetaariumi, mõlemad asuvad Tartus: Tartu tähetorni klassikaline optilis-mehaaniline planetaarium ja teaduskeskuse AHHAA täissfääriline hübriidplanetaarium. WPD (Worldwide Planetariums Database)
Willi Rammo

Willi Rammo (5. juulil 1925 – 1. august 2009) oli Saarimaa poksija. Rammo osales I keskkaalus (kuni 71 kg) 1952. aasta Helsingi olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja. 15. suveolümpiamängude poksivõistlus. Tulemused inglise keeles
Helmut Hofmann

Helmut Hofmann (14. november 1925 – 21. august 2017) oli Saarimaa poksija. Hofmann osales kärbeskaalus (kuni 51 kg) 1952. aasta Helsingi olümpiamängude poksivõistlustel, kuid kaotas 1. ringis oma kohtumise ning jäi edasisest medaliheitlusest välja. 15. suveolümpiamängude poksivõistlus. Helsingi 1952. Tulemused inglise keeles Helmut Hofmann veebisaidil Olympedia (inglise)
Haigestumus

Haigestumus ehk morbiditeet (inglise keeles Morbidity) on haigusjuhtumite arv elanike arvu kohta teatud ajavahemikul, haigestumise sagedus. Seda ei tasu sassi ajada suremusega, millega väljendatakse surmajuhtude suhtelist hulka rahvastikus, ega ka surmavusmääraga, millega väljendatakse ühe indiviidi riski pärast haigestumist haigusse surra. Eesti kirjakeele seletussõnaraamat, 2009. [1]
Andrejs Žagars

Andrejs Žagars (16. oktoober 1958 Krasnojarski krai – 26. veebruar 2019) oli läti lavastaja, näitleja ja teatritegelane. Žagars lõpetas 1982. aastal Läti riikliku konservatooriumi teatri- ja filminäitlejana. 1982–1994 töötas ta Läti Kunstiteatris ja mängis mitmes filmis, sealhulgas kahes Eesti filmis: "Kaks paari ja üksindus" (1984, režissöör Tõnis Kask) ja "Metsluiged" (1987, režissöör Helle Karis). 1995 loobus ta näitlemisest ja asus tegelema restoraniäriga. 1996. aastast on Žagars Läti Rahvusooperi direktor. 2002. aastast töötas ta ka lavastajana. Tema esimene lavastus oli väikese eelarvega, kuid menukas Richard Wagneri ooper "Lendav hollandlane" Dalhalla vabaõhufestivalil Rootsis; see püsis kavas 2009. aastani. Kokku oli Žagars 2011. aasta sügiseks teinud 14 ooperilavastust, neist kuus väljaspool Lätit. 4. novembril 2011 esietendus tema lavastatud ooper "Manon Lescaut" Tallinnas Estonia teatris. 2001 Auleegioni orden (Prantsusmaa) 2002 Kolme Tähe ordeni 4. järk 2010 Sõpruse orden (Venemaa) suure panuse eest vene-läti kultuurisidemete tugevdamisse 2012 Maarjamaa Risti III klassi teenetemärk Tema vend Juris Žagars on Läti Kunstiteatri näitleja. Alvar Loog. "Eesti leidis superstaari. Aga kust - Lätist!". Postimees, 3. november 2011 "Arhiivikoopia". Originaali arhiivikoopia seisuga 3. märts 2013. Vaadatud 4. novembril 2011.{{netiviide}}: CS1 hooldus: arhiivikoopia kasutusel pealkirjana (link) http://kino-teatr.ru/kino/acter/m/sov/1473/bio/ "Ar Triju Zvaigžņu ordeni apbalvotie 1994.-2004". Originaali arhiivikoopia seisuga 10. detsember 2013. Vaadatud 1. märtsil 2019. Vene presidendi ukaas nr 833 http://www.dailesteatris.lv/index.php?&197 Alvar Loog. "Eesti leidis superstaari. Aga kust - Lätist!". Postimees, 3. november 2011
Arengu nüüdistase

Arengu nüüdistase (inglise state of the art) on viimane ja kõige keerukam või kõige arenenum tase tehnikas (inglise technology), teaduses või kunstis. Random House Webster's Unabridged Dictionary. Second Edition. NY, 1998. 2230 p.